CELEX: 62014CN0050
Language: fi
Date: 2014-02-03 00:00:00
Title: Asia C-50/14: Ennakkoratkaisupyyntö, jonka Tribunale Amministrativo Regionale per il Piemonte (Italia) on esittänyt 3.2.2014 — CASTA ym. v. A.S.L. di Ciriè, Chivasso e Ivrea (ASL TO4) ja Regione Piemonte

29.3.2014   
            
            
               FI
            
            
               Euroopan unionin virallinen lehti
            
            
               C 93/20
            
         Ennakkoratkaisupyyntö, jonka Tribunale Amministrativo Regionale per il Piemonte (Italia) on esittänyt 3.2.2014 — CASTA ym. v. A.S.L. di Ciriè, Chivasso e Ivrea (ASL TO4) ja Regione Piemonte
   (Asia C-50/14)
   2014/C 93/33
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale Amministrativo Regionale per il Piemonte
   
      Pääasian asianosaiset
   
   
      Kantajat: Consorzio Artigiano Servizio Taxi e Autonoleggio (CASTA), Galati Lucimorto Roberto — Autonoleggio Galati ja Seren Bernardone Guido — Autonoleggio Seren Guido
   
      Vastaajat: Azienda Sanitaria Locale di Ciriè, Chivasso e Ivrea (ASL T04) ja Regione Piemonte
   
      Ennakkoratkaisukysymykset
   
   
               1)
            
            
               Katsooko unionin tuomioistuin, että julkisia hankintoja koskeva unionin oikeus on — käsiteltävässä asiassa, jossa on kyse kilpailuttamattomista sopimuksista sekä vapaata kilpailua, syrjintäkieltoa, avoimuutta ja suhteellisuutta koskevista yleisistä periaatteista — esteenä kansalliselle säännökselle, jossa sallitaan se, että sairaankuljetuspalveluja koskevat hankintasopimukset tehdään suoraan sellaisen vapaaehtoisjärjestön kanssa, jonka toiminta perustuu pääasiassa vastikkeettomaan työhön, kun kulukorvausta on pidettävä aitona;
            
         
               2)
            
            
               Mikäli tällaista sopimista pidetään yhteensopivana unionin oikeuden kanssa, unionin tuomioistuinta pyydetään tutkimaan, onko useamman samankaltaisen ja kilpailuttamattomaan sopimiseen oikeutetun toimijan (mahdollisesti myös niiden, joiden kotipaikka on toisessa jäsenvaltiossa) tarjouksia vertailtava ennen päätöksentekoa, millä rajoitettaisiin tehottomien tai asiaankuulumattomien kulujen syntymisen riskiä, ja onko kilpailuttamattoman sopimisen sallivaa kansallista lainsäädäntöä näin ollen tulkittava tällä tavalla;
            
         
               3)
            
            
               Mikäli tällaista sopimista pidetään yhteensopivana unionin oikeuden kanssa, unionin tuomioistuinta pyydetään tutkimaan, onko kilpailuttamattomia sopimuksia tehneiden vapaaehtoisjärjestöjen toiminnalle markkinoilla asetettava täsmällisiä, prosentuaalisia rajoituksia, ja onko näin ollen kansallista säännöstä, jonka mukaan näiden järjestöjen taloudellisen toiminnan on oltava merkitykseltään vähäistä, tulkittava tällä tavalla.